da en da da da da sv da da en de da da da da da da da da da da da da da da da da da da da sv en en nl en da da da da da da da da da da da da da
Medlemskonkurrence: Vind en middag for to til Rødvig Kro & Badehotel - Stevns Erhvervsråd
maj 18, 2016 | Erhvervsrådet
Nu har medlemmer af Stevns Erhvervsråd mulighed for at vinde en lækker treretters middag for to på Rødvig Kro. Alt du skal gøre er at skrive et par linjer om, hvorfor du er medlem af erhvervsrådet. Så er du samtidig med til at markedsføre erhvervsrådet, så vi kan blive endnu flere i foreningen.
For at deltage i konkurrencen skal du blot skrive et par linjer om en eller flere af følgende emner:
– Hvorfor er du medlem af Stevns Erhvervsråd?
– Hvad får du ud af at være medlem? Kom gerne med konkrete eksempler på, hvordan du har kunnet bruge erhvervsrådet
– Hvad du synes du om erhvervsrådets arbejde?
Teksten skal sendes til signe@stevnserhvervsraad.dk sammen med et portrætfoto af dig i (JPEG-format, min. str. 300×300 pixel i pæn opløsning).
Det er en forudsætning for deltagelsen i konkurrencen, at vi må anvende dit materiale til at markedsføre Stevns Erhvervsråd f.eks. på vores hjemmeside, Facebook og i foldere.
Sidste frist for deltagelse
Tekst og billede skal sendes senest d. 1. juni 2016.
Når du sender en tekst og et billede, er du med i lodtrækningen om en lækker treretters middag for to personer med en flaske vin på Rødvig Kro & Badehotel.
Vinderen udtrækkes tilfældigt mellem alle deltagende medlemmer torsdag d. 2. juni 2016. Vinderen får direkte besked og vil ligeledes blive offentliggjort i nyhedsbrevet for juni.